Aksara Tamil

Aksara Tamil (தமிழ் அரிச்சுவடி tamiḻ ariccuvaṭi) ya iku aksara abugida sing diuri-uri wong Tamil lan panyatur basa Tamil ing India, Sri Lanka, Malaysia, lan ing manéka papan. Aksara iki kanggo nulisaké basa Tamil lan uga basa Sangsekerta, minangka basa ing sambahyangan. Kanggo nulisaké basa Sangsekerta, dianggo huruf wyanjana (konsonan) lan sandhangan (diakritik) sing dudu saka aksara Tamil.Allen, Julie (2006), The Unicode 5.0 Standard (5 ed.) Basa-basa minoritas kaya ta basa Saurashtra, Badaga, Irula, lan Paniya uga ditulis nganggo aksara Tamil.Lewis, M. Paul, ed. (2009), Ethnologue: Languages of the World (16th ed.)

 Surasa 

 Sesipatan 
Aksara Tamil ngemu 12 hurup swara (உயிரெழுத்து uyireḻuttu  "hurup jiwa"), 18 hurup wyanjana (மெய்யெழுத்து meyyeḻuttu  "hurup raga") lan siji pralambang mirunggan, ஃ (ஆயுத எழுத்து). Pralambang ஃ diucapaké "akku" utawa "அக்கு" lan dudu warga wyanjana utawa warga swara miturut paramasastra Tamil. Masiya mangkono, pralambang siji iki racaké diurutaké salarik karo hurup-hurup swara. Aksara Tamil kalebu aksara silabis, dudu alfabètis.University of Madras Tamil Lexicon, page 148: "அலியெழுத்து [ aliyeḻuttu n ali-y-eḻuttu. < அலி¹ +. 1. Mulané, jangkepé cacahé ana 31 rupa hurup ijèn lan 216 rupa hurup gabungan sing gunggungé ana 247 rupa hurup (உயிர்மெய்யெழுத்து uyirmeyyeḻuttu), dumadi saka hurup gabungan wyanjana lan swara, hurup wyanjana dipangkon, lan hurup swara dhéwé. Hurup gabungan iki dumadi saka hurup wyanjana sing ditrapi sandhangan swara. Sawatara hurup wyanjana rupané owah supaya bisa trap marang sandhangan swarané. Saliyané iku sandhangan swara ditrapaké menyang hurup wyanjana minangka panambang, ater-ater, utawa kaloroné bebarengan. Saben sandhangan swara iki béda rupané saka hurup swara sing ngadeg dhéwé.

Aksara Tamil ditulis saka kiwa manengen.

 Babad 

Aksara Tamil, kaya déné aksara-aksara ing Asia Kidul liyané, tumurun saka aksara Brahmi. Prasasti-prasasti kuna sing ginuritan aksara Tamil wiwitan wis ana ora suwé kawit pungkasing mangsa Asoka. Aksara sing ginurit ana ing prasasti-prasasti iki wiyahé diarani aksara Tamil-Brahmi utawa "aksara Tamili". Aksara iki diarani mangkono awit guritan aksarané wis akèh bédané saka aksara Brahmi ing mangsa Asoka. Contoné, aksara Tamil-Brahmi wis nduwé pranata dhéwé kanggo mbédakaké hurup wyanjana wantah (contoné m) saka hurup wyanjana mawa swara (contoné ma). Saliyané iku, miturut panemu Iravatham Mahadevan, (1) aksara Tamil Brahmi wiwitan duwé sandhangan sing rada béda, (2) duwé hurup-hurup mirunggan kanggo nulisaké uni-uni sing ora ana ing basa Sangsekerta, lan (3) nyingkiraké hurup-hurup sing ora kanggo marang basa Tamil kaya ta hurup kanggo uni wyanjana sinwara lan uni aspirat. Prasasti saka abad kapindho nganggo gagrag aksara Tamil-Brahmi sing liya, sing udakara padha karo aksara sing dianggo ing Tolkāppiyam utawa paramasastra Tamil kuna. Gagrag iki nganggo sandhangan puḷḷi minangka pangkon. Aksara Tamil sabanjuré owah rupané dadi luwih mlengkung, lan wiwit abad kalima utawa kanem owah dadi aksara sing kawentar mawa aran Vaṭṭeḻuttu wiwitan.

Sanajan mangkono, aksara Tamil modhèren ora tumurun saka aksara iki. Ing abad kapitu, wangsa Pallawa ngripta aksara anyar kanggo basa Tamil kanthi ngringkes aksara Grantha (sing tumurun saka aksara Brahmi Kidul) banjur nambahaké hurup-hurup sing uni-uniné ora tinemokaké ing basa Sangsekerta saka aksara Vaṭṭeḻuttu menyang aksara ringkesan iku. Kala abad kawolu, aksara anyar iki nggantèni aksara Vaṭṭeḻuttu sing dianggo kraton Chola lan kraton Pallawa ing bang lor wewengkon panyatur basa Tamil, mula kondhang diarani aksara Chola-Pallawa. Aksara Vaṭṭeḻuttu isih diuri-uri ana ing bang kidul wewengkon panyatur basa Tamil, ing kraton Chéra lan Pandyan, tekan abad kasawelas rikala kraton Pandyan diteluk kraton Chola.

Pirang-pirang abad sabanjuré, aksara Chola-Pallawa owah dadi aksara Tamil modhèren. Sarana gurit kala semono sing nganggo godhong tal nglantari owahé aksara iki. Para citralika kudu ati-ati supaya ora mbolongaké godhong tal nalika nggurit nganggo tanah (sabangsa stilus) amarga godhong sing kabolong luwih gampang suwèk lan rusak. Tundhoné, puḷḷi minangka pangkon banjur arang dianggo saéngga uni wyanjana wantah ditulis padha karo wyanjana sing mawa swara. Padha kaya iku, sandhangan swara kuṟṟiyal ukaram, sandhangan u satengah bunder sing ditulis ing pungkasan tembung utawa tengah tembung camboran, uga wis ora dianggo manèh lan digantèkaké sandhangan u sing ringkes. Sandhangan puḷḷi langka kanggoné nganti mesin pangecap diciptakaké, déné sandhangan kuṟṟiyal ukaram panggah ora dianggo nganti saiki kamangka uni sing magepokan isih ana lan wigati kanggo guru lagu basa Tamil.

Nalika abad kaping sangalas, rupa sawenèh hurup diringkes supaya gampang anggoné ditulis. Ing abad kaping rongpuluh, aksara Tamil diringkes manèh ping bola-bali ing sawatara réformasi aksara. Tundhoné, sandhangan swara kanggo saben hurup wyanjana kabèh dadi sarupa lan sandhangan-sandhangan mirunggan sarta rupa-rupa hurup sing ora ajeg ora dianggo manèh.


 Gegayutan karo aksara-aksara India 
Aksara Tamil ana pirang-pirang bédané saka aksara-aksara liyané ing kulawarga aksara Brahmi. Ora kaya saben aksara ing kulawarga aksara Brahmi, ing aksara Tamil ora ana uni wyanjana andhegan sinwara utawa uni wyanjana andhegan aspirat jalaran uni mangkono dudu fonem basa Tamil, masiya alofon andhegan frikatif lan alofon andhegan sinwara ana ing basa Tamil lésan. Mulané, pralambang க்  k, contoné, bisa diucapaké /k/ uga bisa diucapaké /ɡ/ utawa /x/ miturut paramasastra Tamil.

Sawènèh pralambang liya bakal ditrapaké kanggo uni-uni iki manawa aksara Tamil dianggo saperlu ngguritaké basa Sangsekerta utawa liyané.

Uga ora kaya aksara-aksara saka kulawarga aksara Brahmi liyané, ing aksara Tamil arang ana ligatur tipografis kanggo mratandhani wyanjana jèjèr, sing pancèn arang ana ing basa Tamil tinimbang ing basa-basa India liyané. Yèn kadadèn ana wyanjana jèjèr, hurup wyanjana kapisan dipangkon mawa puḷḷi tumuli hurup wyanjana kapindho ditulis ing sabanjuré. Nanging mangkono, paugeran iki ora bisa ditrapaké kanggo nulis க்ஷ kṣa karo ஸ்ரீ śrī.

 Hurup 
 Wyanjana wantah 
Hurup-hurup wyanjana dijenengi hurup "awak" (mei). Hurup wyanjana digolongaké dadi telung golongan: vallinam (wyanjana abot), mellinam (wyanjana ènthèng, kalebu kabèh uni nasal), lan itayinam (wyanjana madya).

Ana sawatara paugeran lèksikal kanggo nyipta tembung. Pustaka Tolkāppiyam ngandharaké paugeran mangkono. Sawenèh contoné ya iku: (1) tembung ora bisa dipungkasi mawa wyanjana tinamtu lan ora bisa diwiwiti mawa wyanjana tinamtu, ya iku r-, l- lan ḻ-; (2) ana rong wyanjana untu n - sing pamasangé (a) gumantung dipasang ana ing ngarep tembung apa ora lan (b) gumantung hurup sakiwa-tengené. (Kala kawuri, salah siji hurup n iku diéja minangka wyanjana alvéolar, kaya ta sing isih dicaturaké ing basa Malayalam.)

Dentawyanjanané aksara abugida Tamil iki mèmper karo dentawyanjanané aksara-aksara abugida tangga-teparoé yèn dideleng saka géografiné utawa linguistiké. Iki nuduhaké yèn aksara-aksara iki duwé asal-usul sing padha, ya iku saka aksara Brahmi.

 Wyanjana  ISO 15919  Golongan  IPA     vallinam  , , , ,      mellinam       vallinam  , , , ,      mellinam       vallinam  , ,      mellinam       vallinam  , ,      mellinam       vallinam  , ,      mellinam       idaiyinam       idaiyinam       idaiyinam       idaiyinam       idaiyinam       idaiyinam       vallinam  , ,      mellinam  

 Wyanjana modhèren 
Basa Tamil ing pacaturan nyamboraké akèh fonem sing ora ana ing Tolkāppiyam. Hurup kanggo nulisaké uni-uni iki diarani "grantha", sing wis kalebu ing basa Tamil modhèren. Hurup-hurup iki diwulangaké ana ing pamulangan dhasar lan dilebokaké sajeroning panyandi Pamaréntah Tamil Nadu sing dijenengi Tamil All Character Encoding (TACE16, tegesé Panyandi Sarwa Aksara Tamil).

 Wyanjana  ISO 15919  IPA     ,                          

Ing mangsa saiki, ana telung gabungan pralambang dhasar aksara Tamil sing racaké kanggo nulisaké uni-uni saka basa Inggris 'f', 'z', lan 'x'. Iki kanggo nulis jeneng-jeneng lan tembung-tembung basa Inggris lan basa Arab. Gabungané ya iku ஃப் kanggo f, ஃஜ் kanggo z lan ஃஸ் kanggo x. Contoné: asif = அசிஃப், aZaarudhiin = அஃஜாருதீன், rex = ரெஃஸ்.

Upaya nggolongaké hurup dadi wyanjana sinwara lan ora sinwara sarana aksara-ndhuwur (superscript) lan aksara-ngisor (subscript) uga wis tau dianakaké nganggo angka siji, loro, telu, lan papat sing tegesé (1) ora sinwara, (2) aspirat ora sinwara, (3) sinwara, lan (4) aspirat sinwara. Cara iki kanggo nulisaké tembung-tembung Sangsekerta ing pustaangka pustaka Sangsekerta-Tamil nganggo aksara Tamil.http://www.unicode.org/L2/L2010/10256r-extended-tamil.pdfhttp://www.unicode.org/L2/L2010/10407-ext-tamil-follow2.pdf Contoné:
க₁ - Ka
க₂ - Kha
க₃ - Ga
க₄ - Gha. Nanging, cara iki durung diakoni Unicode. Ora ana aksara-ngisor kanggo aksara Grantha ing Unicode lan panggon ndèkèkaké angangka angka iku kudu langsung sinandhingan karo hurup wyanjanané, déné Unicode nyandi aksara mangkono dadi கௌ₂ utawa க₂ௌ kanthi permutasi sakenané.

 Swara 
Hurup swara uga aran hurup 'kauripan' (uyir) utawa 'jiwa'. Gabungané hurup wyanjana (sing diarani hurup 'raga') karo hurup swara dijenengi hurup 'urip' (uyirmei, tegesé hurup sing duwé 'raga' lan 'jiwa').

Hurup swara ing aksara Tamil dipérang dadi hurup hraswa lan hurup dirga (sabené ana lima) saha rong sandhyaksara (diftong).

 Rupa ijèn 
 Swara  ISO 15919  IPA                         ,                                    

 Rupa gabungan 
Nganggo conto wyanjana 'k':

 Susunan  Rupa gabungan  ISO 15919  IPA க் + அ  க     க் + ஆ  கா     க் + இ  கி     க் + ஈ  கீ     க் + உ  கு    ,  க் + ஊ  கூ     க் + எ  கெ     க் + ஏ  கே    க் + ஐ  கை     க் + ஒ  கொ     க் + ஓ  கோ    க் + ஔ  கௌ    

Pralambang mirunggan ஃ (arané akh) iku wisagra. Pralambang iki adaté murni mung kanggo ing paramasastra, nanging saiki uga dianggo minangka sandhangan kanggo uni-uni basa manca. Contoné, ஃப் iku kanggo uni f saka basa Inggris sing asliné ora ana ing basa Tamil.

Uniné hurup swara dirga (nedil) dawané udakara ping pindhoné uniné hurup swara hraswa (kuRil). Sandhyaksara wiyahé dilésanaké ping karo tengahé swara hraswa, masiya uga ana sawatara pustaka paramsastra sing nggolongaké sandhyaksara sajeroning swara dirga (nedil).

Ana ing rupa gabungan, sandhangan swara bisa dipasang ing tengené, kiwané, utawa kiwa-tengené hurup wyanjana. Rupa gabungan iki uga bisa wujud ligatur. Paugeran bab ligatur iki panggah owah. Paugeran lawas ligaturé luwih akèh tinimbang paugeran anyar. Sing kadeleng ing kaca iki gumantung fon apa sing dianggo; contoné, fon Code2000 ligaturé luwih akèh tinimbang fon Latha.

Amarga akèhé ligatur iki, ana pamrakarsa réformasi aksara sing njangkah supaya kabèh rupa ligatur disingkiraké lan kabèh sandhangan swara ditrapaké mung ing sisih tengené wyanjana.

Unicode nyandi pralambang manut urutan logis (ajeg wyanjana dhisik), kamangka panyadi 8-bit warisan (kaya ta TSCII) milih manut urutan tulis. Mulané, nata urutané manèh rinasa wigati nalika malih saka panyandi siji menyang liyané lantaran ora bisa yèn mung nyocogaké urutan saprangkat titik-sandi siji padha karo liyané.

 Tabèl gabungan hurup-hurup Tamil 
Tabèl ngisor iki mratélakaké hurup-hurup swara (uyir utawa 'kauripan') ing larik paling ndhuwur lan hurup-hurup wyanjana (mei utawa 'raga') ing sisih pinggir. Gabungan kaloroné dadi huruf Tamil gabungan (uyirmei).

ஃஅஆஇஈஉஊஎஏஐஒஓஔ aāiīuūeēaioōauக்kககாகிகீகுகூகெகேகைகொகோகௌங்ṅஙஙாஙிஙீஙுஙூஙெஙேஙைஙொஙோஙௌச்cசசாசிசீசுசூசெசேசைசொசோசௌஞ்ñஞஞாஞிஞீஞுஞூஞெஞேஞைஞொஞோஞௌட்ṭடடாடிடீடுடூடெடேடைடொடோடௌண்ṇணணாணிணீணுணூணெணேணைணொணோணௌத்tததாதிதீதுதூதெதேதைதொதோதௌந்nநநாநிநீநுநூநெநேநைநொநோநௌப்pபபாபிபீபுபூபெபேபைபொபோபௌம்mமமாமிமீமுமூமெமேமைமொமோமௌய்yயயாயியீயுயூயெயேயையொயோயௌர்rரராரிரீருரூரெரேரைரொரோரௌல்lலலாலிலீலுலூலெலேலைலொலோலௌவ்vவவாவிவீவுவூவெவேவைவொவோவௌழ்ḻழழாழிழீழுழூழெழேழைழொழோழௌள்ḷளளாளிளீளுளூளெளேளைளொளோளௌற்ṟறறாறிறீறுறூறெறேறைறொறோறௌன்ṉனனானினீனுனூனெனேனைனொனோனௌ

 Angka lan lambang 
Saliyané angangka angka dhasar (0-9), aksara Tamil uga nduwéni angka kanggo 10, 100, lan 1000. Lambang sing tegesé dina, wulan, taun, dèbit, krèdit, mau, rupé, lan angka uga ana.
  0  1  2  3  4  5  6  7  8  9  10  100  1000                          
  dina  wulan  taun  dèbit  krèdit  mau  rupé  angka                

 Unicode 
Larik Unicode aksara Tamil ya iku U+0B80–U+0BFF. Babagan klawu ya iku titik-sandi titik-sandi sing ora tinugasan. Iku ateges titik-sandi ing babagan iku ana pasangané ing aksara Asia Kidul liyané tur kanggo utawa tinugasan, déné ing aksara Tamil ora tinemokaké fonemé mula ora ana hurupé lan titik-sandiné ora kanggo lan tinugasan.

Kayadéné aksara-aksara Asia Kidul liyané ing Unicode, panyandi aksara Tamil asliné tumurun saka pakem ISCII. ISCII lan Unicode nyandi aksara Tamil minangka abugida. Sajeroning abugida, pralambang dhasar nglambangaké sauni wyanjana sing tinutan swara gawan. Wyanjana sinandhangan swara utawa wyanjana wantah (tanpa swara) dilambangaké sarana pralambang dhasar diwènèhi pralambang katrangan. Saben titik-sandi sing nglambangaké fonem sing padha ing aksara-aksara Asia Kidul, kalebu aksara Tamil, disandèkaké menyang babagan sing padha sajeroning Unicode. Masiya Unicode nrapaké aksara Tamil kaya déné abugida liyané, kabèh pralambang wyanjana wantah lan pralambang wanda ing aksara Tamil bisa dimunculaké kanthi nggabungaké sawenèh titik-sandi titik-sandi Unicode, kaya ing Tabèl Wanda Aksara Tamil Unicode ngisor iki.

Sajeroning Unicode 5.1, urutan tinengeran ditambahaké kanggo kabèh pralambang wyanjana wantah lan pralambang wanda aksara Tamil. Unicode 5.1 uga duwé urutan tinengeran kanggo ligatur ing aksara Tamil SRI (śrī), ஶ்ரீ. Urutan iki dijenengi TAMIL SYLLABLE SHRII (cara Jawa: WANDA TAMIL SHRII) sing dumadi saka jèjèran Unicode U+0BB6 U+0BCD U+0BB0 U+0BC0.

+ Tabèl Wanda Aksara Tamil Unicode Swara →Wyanjana↓ அ0B85 ஆ0B86 இ0B87 ஈ0B88 உ0B89 ஊ0B8A எ0B8E ஏ0B8F ஐ0B90 ஒ0B92 ஓ0B93 ஔ0B94 க்0B950BCD க0B95  கா0B950BBE கி0B950BBF கீ0B950BC0 கு0B950BC1 கூ0B950BC2 கெ0B950BC6 கே0B950BC7 கை0B950BC8 கொ0B950BCA கோ0B950BCB கௌ0B950BCC ங்0B990BCD ங0B99  ஙா0B990BBE ஙி0B990BBF ஙீ0B990BC0 ஙு0B990BC1 ஙூ0B990BC2 ஙெ0B990BC6 ஙே0B990BC7 ஙை0B990BC8 ஙொ0B990BCA ஙோ0B990BCB ஙௌ0B990BCC ச்0B9A0BCD ச0B9A  சா0B9A0BBE சி0B9A0BBF சீ0B9A0BC0 சு0B9A0BC1 சூ0B9A0BC2 செ0B9A0BC6 சே0B9A0BC7 சை0B9A0BC8 சொ0B9A0BCA சோ0B9A0BCB சௌ0B9A0BCC ஞ்0B9E0BCD ஞ0B9E  ஞா0B9E0BBE ஞி0B9E0BBF ஞீ0B9E0BC0 ஞு0B9E0BC1 ஞூ0B9E0BC2 ஞெ0B9E0BC6 ஞே0B9E0BC7 ஞை0B9E0BC8 ஞொ0B9E0BCA ஞோ0B9E0BCB ஞௌ0B9E0BCC ட்0B9F0BCD ட0B9F  டா0B9F0BBE டி0B9F0BBF டீ0B9F0BC0 டு0B9F0BC1 டூ0B9F0BC2 டெ0B9F0BC6 டே0B9F0BC7 டை0B9F0BC8 டொ0B9F0BCA டோ0B9F0BCB டௌ0B9F0BCC ண்0BA30BCD ண0BA3  ணா0BA30BBE ணி0BA30BBF ணீ0BA30BC0 ணு0BA30BC1 ணூ0BA30BC2 ணெ0BA30BC6 ணே0BA30BC7 ணை0BA30BC8 ணொ0BA30BCA ணோ0BA30BCB ணௌ0BA30BCC த்0BA40BCD த0BA4  தா0BA40BBE தி0BA40BBF தீ0BA40BC0 து0BA40BC1 தூ0BA40BC2 தெ0BA40BC6 தே0BA40BC7 தை0BA40BC8 தொ0BA40BCA தோ0BA40BCB தௌ0BA40BCC ந்0BA80BCD ந0BA8  நா0BA80BBE நி0BA80BBF நீ0BA80BC0 நு0BA80BC1 நூ0BA80BC2 நெ0BA80BC6 நே0BA80BC7 நை0BA80BC8 நொ0BA80BCA நோ0BA80BCB நௌ0BA80BCC ப்0BAA0BCD ப0BAA  பா0BAA0BBE பி0BAA0BBF பீ0BAA0BC0 பு0BAA0BC1 பூ0BAA0BC2 பெ0BAA0BC6 பே0BAA0BC7 பை0BAA0BC8 பொ0BAA0BCA போ0BAA0BCB பௌ0BAA0BCC ம்0BAE0BCD ம0BAE  மா0BAE0BBE மி0BAE0BBF மீ0BAE0BC0 மு0BAE0BC1 மூ0BAE0BC2 மெ0BAE0BC6 மே0BAE0BC7 மை0BAE0BC8 மொ0BAE0BCA மோ0BAE0BCB மௌ0BAE0BCC ய்0BAF0BCD ய0BAF  யா0BAF0BBE யி0BAF0BBF யீ0BAF0BC0 யு0BAF0BC1 யூ0BAF0BC2 யெ0BAF0BC6 யே0BAF0BC7 யை0BAF0BC8 யொ0BAF0BCA யோ0BAF0BCB யௌ0BAF0BCC ர்0BB00BCD ர0BB0  ரா0BB00BBE ரி0BB00BBF ரீ0BB00BC0 ரு0BB00BC1 ரூ0BB00BC2 ரெ0BB00BC6 ரே0BB00BC7 ரை0BB00BC8 ரொ0BB00BCA ரோ0BB00BCB ரௌ0BB00BCC ல்0BB20BCD ல0BB2  லா0BB20BBE லி0BB20BBF லீ0BB20BC0 லு0BB20BC1 லூ0BB20BC2 லெ0BB20BC6 லே0BB20BC7 லை0BB20BC8 லொ0BB20BCA லோ0BB20BCB லௌ0BB20BCC வ்0BB50BCD வ0BB5  வா0BB50BBE வி0BB50BBF வீ0BB50BC0 வு0BB50BC1 வூ0BB50BC2 வெ0BB50BC6 வே0BB50BC7 வை0BB50BC8 வொ0BB50BCA வோ0BB50BCB வௌ0BB50BCC ழ்0BB40BCD ழ0BB4  ழா0BB40BBE ழி0BB40BBF ழீ0BB40BC0 ழு0BB40BC1 ழூ0BB40BC2 ழெ0BB40BC6 ழே0BB40BC7 ழை0BB40BC8 ழொ0BB40BCA ழோ0BB40BCB ழௌ0BB40BCC ள்0BB30BCD ள0BB3  ளா0BB30BBE ளி0BB30BBF ளீ0BB30BC0 ளு0BB30BC1 ளூ0BB30BC2 ளெ0BB30BC6 ளே0BB30BC7 ளை0BB30BC8 ளொ0BB30BCA ளோ0BB30BCB ளௌ0BB30BCC ற்0BB10BCD ற0BB1  றா0BB10BBE றி0BB10BBF றீ0BB10BC0 று0BB10BC1 றூ0BB10BC2 றெ0BB10BC6 றே0BB10BC7 றை0BB10BC8 றொ0BB10BCA றோ0BB10BCB றௌ0BB10BCC ன்0BA90BCD ன0BA9  னா0BA90BBE னி0BA90BBF னீ0BA90BC0 னு0BA90BC1 னூ0BA90BC2 னெ0BA90BC6 னே0BA90BC7 னை0BA90BC8 னொ0BA90BCA னோ0BA90BCB னௌ0BA90BCC

 Aksès ing pamrograman 
 Aksara Tamil bisa diréka nganggo kapustakaan Python sing dijenengi open-Tamil (cara Jawa: Tamil-kabuka).https://pypi.python.org/pypi/Open-Tamil/

 Uga delengen 
 Aksara Tamil (ing Wikibuku Tamil)

 Cathetan sikil 

 Bibliografi 




 Pranala njaba 
 Paugeran Aksara Tamil (PDF)
 Fonètik basa Tamil lésan
 Tabèl Unicode - Aksara Tamil (PDF)
 TACE 16 (PDF)
 Aksara Tamil

Tamil
Tamil
Tamil
Tamil